พุ่งทยาน!! บิตคอยน์พุ่งเป็นประวัติการณ์แตะ 4,483.55 ดอลลาร์ - FINNOMENA
บิตคอยน์ทะยานขึ้นแตะ 4,483.55 ดอลลาร์ หรือเกือบ 150,000 บาท ขึ้นต่อเนื่องจากหลายสัปดาห์ที่ผ่านมา ส่งผลให้บิตคอยน์มีมูลค่าตลาดรวม 7.35 หมื่นล้านดอลลาร์ ซึ่งเป็นระดับสูงสุดเป็นประวัติการณ์
16 ส.ค. 2560

บิตคอยน์ทะยานขึ้นแตะ 4,483.55 ดอลลาร์ หรือเกือบ 150,000 บาท ขึ้นต่อเนื่องจากหลายสัปดาห์ที่ผ่านมา ส่งผลให้บิตคอยน์มีมูลค่าตลาดรวม 7.35 หมื่นล้านดอลลาร์ ซึ่งเป็นระดับสูงสุดเป็นประวัติการณ์
ซึ่งถ้าหากบิตคอยน์อยู่ในตลาดหุ้นวอลล์สตรีท บิตคอยน์ก็จะมีมูลค่าตลาดสูงเป็นอันดับที่ 74 รองจาก Adobe และ Netflix ของดัชนี S&P 500
ทั้งนี้ Adobe มีมูลค่าตลาด 7.36 หมื่นล้านดอลลาร์ ขณะที่ Netflix มีมูลค่า 7.38 หมื่นล้านดอลลาร์
ด้วยมูลค่าตลาดรวม 7.35 หมื่นล้านดอลลาร์ ทำให้บิตคอยน์มีมูลค่าตลาดสูงกว่า PayPal, Costco และ Salesforce
นอกจากนี้ หากพิจารณาในตลาด Nasdaq บิตคอยน์จะมีมูลค่าตลาดสูงเป็นอันดับที่ 24
นักวิเคราะห์คาดว่า บิตคอยน์มีโอกาสที่จะทะยานขึ้นต่อไปแตะระดับ 7,500 ดอลลาร์ในปีหน้า โดยได้แรงหนุนจากอุปสงค์ที่เพิ่มขึ้นจากญี่ปุ่น, ความสนใจเข้าถือครองของนักลงทุนสถาบัน รวมทั้งจากแรงซื้อสินทรัพย์ปลอดภัย ท่ามกลางความตึงเครียดทางภูมิรัฐศาสตร์
ที่มา : http://www.ryt9.com/s/iq21/2694861
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: